**Na temelju odobrenja Ministarstva zdravstva (KLASA: 131-01/16-01/223, URBROJ: 534-03-1-1/4-17-2) i članka 25. Statuta Doma zdravlja Otočac, ravnatelj raspisuje**

**N A T J E Č A J**

za odabir

* **jednog (1) specijalizanta iz medicine rada i sporta**
* **jednog (1) specijalizanta iz interne medicine**
* **jednog (1) specijalizanta iz oftalmologije i optometrije**

1. Uvjeti su utvrđeni čl. 8. Pravilnika o specijalističkom usavršavanju doktora medicine (NN br. 100/11, 133/11 i 54/12, 49/13), te u čl. 2. Pravilnika o mjerilima za prijam specijalizanata (NN br. 83/15, dalje: Pravilnik).

Sa izabranim specijalizantom zasniva se radni odnos na neodređeno vrijeme.

Nakon završene specijalizacije, specijalist je dužan raditi u Domu zdravlja Otočac onoliko vremena koliko je trajala specijalizacija, o čemu se sklapa Ugovor o međusobnim pravima i obvezama.

Uvjeti:

- VSS-završen medicinski fakultet

- odobrenje za samostalan rad od nadležne komore

- psihološka sposobnost kandidata

- aktivno znanje jednog stranog jezika

- potpisivanje Ugovora o međusobnim pravima i obvezama u skladu s člankom 11.

Pravilnika o specijalističkom usavršavanju doktora medicine (NN 100/11, 133/11 i 54/12,

49/13)

Pristupnici su obvezni uz zamolbu dostaviti preslike slijedećih dokumenata:

1.1 diplomu medicinskog fakulteta  
 1.2 odobrenje za samostalan rad (licencu)  
 1.3 dokaz o rezultatima psihološkog testiranja

1.4.dokaz o aktivnom znanju jednoga stranog jezika

1.5 domovnicu

1.6 uvjerenje nadležnog suda da se protiv kandidata ne vodi kazneni postupak (ne

starije od 3 mjeseca od dana objave natječaja).

2. Mjerila za utvrđivanje redoslijeda pristupnika – kandidata utvrđena su u čl. 3., 5., 6. i 8.

Pravilnika. U svrhu utvrđivanja redoslijeda pristupnika za odobrenje specijalizacije

kandidati uz zamolbu prilažu preslike slijedećih dokumenata:  
 2.1 potvrdu o duljini trajanja studija i eventualnim razlozima produžetka suglasno čl. 3,

red. broj 1. Pravilnika (komplikacije u trudnoći, rodiljni dopust, duža bolest, viša sila) uz

priložene liječničke nalaze ili pisane dokaze  
 2.2 prijepis položenih ispita na studiju i potvrdu fakulteta o prosjeku ocjena studija (na

dvije decimale)  
 2.3 potvrdu o nagradama za vrijeme studija (rektora, dekana)

2.4 dokaz o poslijediplomskom studiju – doktorski studij odslušan s položenim ispitima,

odnosno magistarski studij odslušan s položenim ispitima  
 2.5 dokaz o stručnoj i znanstvenoj aktivnosti (radovi suglasno čl. 3., red. br. 5. a), b) i c)

Pravilnika)

2.6 dokaz o aktivnom znanju drugog ili trećega stranog jezika   
 2.7 dokaz o radu u primarnoj zdravstvenoj zaštiti – za a) i b) pod red. br. 7. u članku 3.

Pravilnika (vrijeme provedeno u primarnoj zdravstvenoj zaštiti, odnosno u primarnoj

zdravstvenoj zaštiti na otocima, brdsko planinskim područjima i područjima posebne

državne skrbi)  
 2.8 dokaz o sudjelovanju u Domovinskom ratu suglasno čl. 8. Pravilnika.

3. Dostava dokumentacije

Pristupnici su dužni dostaviti zamolbu (naznačiti na koju se specijalizaciju javljaju) sa

životopisom u pisanom obliku, te je vlastoručno potpisati.

Uz zamolbu je potrebno dostaviti preslike traženih dokumenata. Preslike dokumenata iz

točke 1. i 2. ovog natječaja ne vraćaju se. Kandidat koji bude izabran dužan

je dostaviti izvornike ili ovjerene preslike dokumenata traženih u točki 1. i 2. ovog

natječaja. Ako kandidat ne dostavi pojedine dokaze navedene u točki 2. smatrat će se da

ih nema i s te osnove neće moći ostvariti određene bodove. Dostava dokumenata nakon

isteka roka za podnošenje zamolbe neće se uvažiti.

Na natječaj mogu se javiti osobe oba spola.

Postupak izbora provest će se sukladno Pravilniku.

4. Rok za dostavu zamolbe  
 Rok za podnošenje zamolbe na natječaj je 8 dana od dana objave natječaja u Narodnim

novinama. Zamolba s nepotpunom dokumentacijom odnosno koja nije u skladu s

natječajem, izuzeti će se iz razmatranja.

Zamolbe s potrebnom dokumentacijom dostavljaju se na adresu: Dom zdravlja Otočac,

Vladimira Nazora 21, 53 220 Otočac, s naznakom: *»Zamolba za prijem specijalizanta«.*

KLASA: 112-02/17-01/11

URBROJ: 2125-56-17-02

U Otočcu, 05. svibnja 2017. godine

**DOM ZDRAVLJA OTOČAC**

**Ravnatelj**

**dr. sc. Branislav Šutić, prof.**